CELEX: 32012R0989
Language: et
Date: 2012-10-25 00:00:00
Title: Komisjoni rakendusmäärus (EL) nr 989/2012, 25. oktoober 2012 , mis käsitleb Trichoderma reesei (MULC 49755) abil toodetud endo-1,4-β-ksülanaasi ja Trichoderma reesei (MULC 49754) abil toodetud endo-1,3(4)-β-glükanaasi lubamist munakanade ning vähe levinud kodulinnuliikide nuumlindude ja munalindude söödalisandina (loaomanik Aveve NV)  EMPs kohaldatav tekst

26.10.2012   
            
            
               ET
            
            
               Euroopa Liidu Teataja
            
            
               L 297/11
            
         KOMISJONI RAKENDUSMÄÄRUS (EL) nr 989/2012,
   25. oktoober 2012,
   mis käsitleb Trichoderma reesei (MULC 49755) abil toodetud endo-1,4-β-ksülanaasi ja Trichoderma reesei (MULC 49754) abil toodetud endo-1,3(4)-β-glükanaasi lubamist munakanade ning vähe levinud kodulinnuliikide nuumlindude ja munalindude söödalisandina (loaomanik Aveve NV)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Määruse (EÜ) nr 1831/2003 artikli 7 kohaselt esitati taotlus Trichoderma reesei (MULC 49755) abil toodetud endo-1,4-β-ksülanaasi ja Trichoderma reesei (MULC 49754) abil toodetud endo-1,3(4)-β-glükanaasi kasutamise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotlus käsitleb Trichoderma reesei (MULC 49755) abil toodetud endo-1,4-β-ksülanaasi ja Trichoderma reesei (MULC 49754) abil toodetud endo-1,3(4)-β-glükanaasi lubamist munakanade ning vähe levinud kodulinnuliikide nuumlindude ja munalindude söödalisandina ja nende klassifitseerimist zootehniliste söödalisandite kategooriasse.
            
         
               (4)
            
            
               Komisjoni määrusega (EÜ) nr 1091/2009 (2) anti kümneks aastaks luba kasutada kõnealuseid ensüüme vastavalt broilerkanade puhul ning komisjoni rakendusmäärusega (EL) nr 1088/2011 (3) anti kümneks aastaks kasutusluba võõrutatud põrsaste puhul.
            
         
               (5)
            
            
               On esitatud uued andmed, mis toetavad taotlust saada luba Trichoderma reesei (MULC 49755) abil toodetud endo-1,4-β-ksülanaasi ja Trichoderma reesei (MULC 49754) abil toodetud endo-1,3(4)-β-glükanaasi kasutamiseks munakanade ja vähe levinud kodulinnuliikide nuumlindude ja munalindude söödalisandina. Euroopa Toiduohutusamet (edaspidi „toiduohutusamet”) jõudis oma 23. mai 2012. aasta arvamuses (4) järeldusele, et Trichoderma reesei (MULC 49755) abil toodetud endo-1,4-β-ksülanaasi ja Trichoderma reesei (MULC 49754) abil toodetud endo-1,3(4)-β-glükanaasi kasutamine ei avalda kahjulikku mõju loomade ega inimeste tervisele ega keskkonnale ning selle valmistise kasutamine võib märkimisväärselt suurendada munade massi ja parandada munakanade ja vähe levinud kodulinnuliikide munalindude söödaväärindust ning parandada vähe levinud kodulinnuliikide nuumlindude zootehnilisi parameetreid. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva söödalisandi analüüsimeetodi kohta.
            
         
               (6)
            
            
               Kõnealuse valmistise hindamine näitas, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud endo-1,4-β-ksülanaasi ja endo-1,3(4)-β-glükanaasi, mis kuuluvad söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. oktoober 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 299, 14.11.2009, lk 6.
   
      (3)  ELT L 281, 28.10.2011, lk 14.
   
      (4)  EFSA Journal 2012;10(6):2728.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a9
               
               
                  Aveve NV
               
               
                  Endo-1,4-β-ksülanaas
                  EC 3.2.1.8
                  Endo-1,3(4)-β-glükanaas
                  EC 3.2.1.6
               
               
                  
                               
                           
                           
                              
                                 Söödalisandi koostis
                              
                              
                                 Trichoderma reesei (MULC 49755) abil toodetud endo-1,4-β-ksülanaasi valmistis ja Trichoderma reesei (MULC 49754) abil toodetud endo-1,3(4)-β-glükanaas minimaalse aktiivsusega: 40 000 XU (1) ja 9 000 BGU (2)/g
                           
                        
                               
                           
                           
                              
                                 Toimeaine kirjeldus
                              
                              
                                 Trichoderma reesei (MULC 49755) abil toodetud endo-1,4-β-ksülanaas ja Trichoderma reesei (MULC 49754) abil toodetud endo-1,3(4)-β-glükanaas
                           
                        
                               
                           
                           
                              
                                 Analüüsimeetod
                                  (3)
                              
                              Söödalisandi toimeaine kirjeldus:
                              
                                          —
                                       
                                       
                                          kolorimeetriline meetod, mis põhineb dinitrosalitsüülhappe reageerimisel redutseeriva suhkruga, mis vabaneb endo-1,4-β-ksülanaasi toimimisel ksülaani sisaldavale substraadile;
                                       
                                    
                                          —
                                       
                                       
                                          kolorimeetriline meetod, mis põhineb dinitrosalitsüülhappe reageerimisel redutseeriva suhkruga, mis vabaneb endo-1,3(4)-β-glükanaasi toimimisel β-glükaani sisaldavale substraadile.
                                       
                                    Söödas sisalduvate toimeainete kirjeldus:
                              
                                          —
                                       
                                       
                                          kolorimeetriline meetod, mille puhul mõõdetakse vesilahustuva värvaine vabanemist endo-1,4-β-ksülanaasi toimel nisu arabinoksülaansubstraadist, mis on ristseotud värvainega;
                                       
                                    
                                          —
                                       
                                       
                                          kolorimeetriline meetod, mille puhul mõõdetakse vesilahustuva värvaine vabanemist endo-1,3(4)-β-glükanaasi toimel odra β-glükaansubstraadist, mis on ristseotud värvainega.
                                       
                                    
                        
               
                  Munakanad ja vähe levinud kodulinnuliikide munalinnud
               
               
                  —
               
               
                  4 000 XU
                  900 BGU
               
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutamiseks söödas, milles on rohkesti tärklis- ja muid polüsahhariide (peamiselt beetaglükaane ja arabinoksülaane).
                           
                        
                              3.
                           
                           
                              Kasutajate ohutus: käitlemisel kasutada respiraatorit, kaitseprille ja kindaid.
                           
                        
               
                  15. november 2022
               
            
                  Vähe levinud kodulinnuliikide nuumlinnud
               
               
                  3 000 XU
                  675 BGU
               
            
         (1)  1 XU on ensüümi kogus, mis pH-tasemel 4,8 ja temperatuuril 50 °C vabastab kaera/speltanisu ksülaanist 1 μmol redutseerivaid suhkruid (ksüloosi ekvivalente) minutis.
      
         (2)  1 BGU on ensüümi kogus, mis pH-tasemel 5,0 ja temperatuuril 50 °C vabastab odra ß-glükaanist 1 μmol redutseerivaid suhkruid (tsellobioosi ekvivalente) minutis.
      
         (3)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx